Előírt kötelező kontroll vizsgálatok nincsenek az alvázvédelem és üregvédelem kezelést követően. Ellenben ajánlott bizonyos időszakonként felülvizsgálni a bevonat állapotát. Ha konkrétan tudjuk, hogy sérült a bevonat az alvázon, célszerű minél hamarabb javítani a védőréteget, hogy ne induljon meg a rozsdásodási folyamat azon a részen. Ha fenn akad/leér az autó alja valahol, vagy ha ütközés/sérülés következtében javítani kell a vázszerkezetet, ott javasolt azonnal pótolni a védőréteget. Illetve a bevonatot tudja koptatni a gyakori kőfelverődés, a külső környezeti hatások és a szélsőséges időjárási viszonyok is.
Javasolt az 1-2 évenkénti ellenőrzés, amit igény esetén el tudunk végezni a telephelyünkön mi is (Ez esetben a szokásos 5-6 hónapos előjegyzési idővel kell számolni, valamint maga a felülvizsgálat is 1-2 napot vesz igénybe, mert csak így tudjuk beütemezni az időpontos autók mellett. Ilyenkor egy bevizsgálási alapdíjat kérünk, és ha sérült valahol a bevonat, akkor a további költségek a ráfordított anyag és munkadíj függvényében alakulnak.) De jó megoldás lehet az is, ha a műszaki vizsga alkalmával, vagy ha egy időszakos szerviz alkalmával egy szerelőt megkérünk, hogy nézze meg, hogy sérült e a bavonat valahol a felületen.